   ขับรถผ่านตอนค่ำๆพึ่งสังเกตเห็นว่าตรงนี้มีรัานปิ้งย่างอยู่ด้วย เข้ามาในร้านมีที่นั่งเยอะพอสมควรเลยครับ เมื่อเข้ามานั่งจะมีเตาให้สองแบบคือเตาหมูกะทะกับเตาปิ้งย่างอาหารทะเล โดยของในร้านก็มีให้เลือกพอควร โดยโซนอาหารทะเลก็จะมีพวกกุ้ง ปู ปลาหมึก หอยเชลล์ หอยแมลงภู่ หอยหวาน และพวกแมงกะพรุนต่างๆ เรานี่เน้นกุ้งเผารัวๆครับ ส่วนโซนอาหารทั้วไปก็มีหมูหมัก สามชั้น ตับ ไก่หมัก ไส้อ่อน กับพวกไส้กรอกต่างๆแล้วก็มีพวกปรุงสุกมาแล้วเช่น หมูมะนาว ไก่ทอด ปลาแท่งทอด และก็ยำต่างๆ ให้เลือกตักมาปิ้งย่างกันตามชอบ รสชาติของน้ำจิ้มก็พอทานได้ครับมีน้ำจิ้มซีฟู้ด น้ำจิ้มหมูกะทะแล้วก็ซอสต่างๆเช่นซอสพริก น้ำจิ้มไก่ให้ไปตักและปรุงเอาเอง แนะนำว่าให้มาไวหน่อยเพราะถ้าค่ำๆมากแล้วเค้าจะไม่ค่อยมาเติมของแล้ว โดยเฉพาะอาหารทะเลหมดแล้วไม่ค่อยเติมละครับ ส่วนของหวานน้ำอัดลมก็มีให้บริการตัวเองเช่นกัน โดยรวมก็พอทานได้ครับร้านนี้